COSETTE-TA-WEB	Pense eth lector ua glèisa qu’eth sòn cor auesse estat cuelhut pera man d’un gigant e plegat de manèra que formèsse, non coma totes es glèises, ua prolongacion darrèr der autar, senon ua espècia de sala o tuta escura ena dreta, dauant deth celebrant; aguest espaci ère barrat per un ridèu de sèt pès de nautada, que ja n’auem parlat; e aquiu, negades ena ombra deth ridèu, en sètis de husta, es religioses deth cor ara quèrra e es educandes ara dreta, es convèrses e novícies en centre, assistien ath culte divin.